Document ID: 31993R1209

ΚΑΝΟΝΙΣΜΟΣ (ΕΟΚ) αριθ. 1209/93 ΤΗΣ ΕΠΙΤΡΟΠΗΣ της 17ης Μαΐου 1993 σχετικά με τον καθορισμό των γεωργικών ισοτιμιών και με άλλες επιπτώσεις από τη νομισματική επανευθυγράμμιση της 13ης Μαΐου 1993
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις γεωργικές ισοτιμίες που πρέπει να εφαρμόζονται στα πλαίσια της κοινής πολιτικής (1), και ιδίως το άρθρο 1 στοιχείο γ), το άρθρο 3 παράγραφος 1 και το άρθρο 12,
Εκτιμώντας:
ότι, στο άρθρο 1 στοιχείο γ) δεύτερη περίπτωση του κανονισμού (ΕΟΚ) αριθ. 3813/92 προβλέπεται να τροποποιείται ο συντελεστής διορθώσεως μετά από κάθε επανευθυγράμμιση στο πλαίσιο του ευρωπαϊκού νομισματικού συστήματος, συναρτήσει της ανατιμήσεως της κεντρικής ισοτιμίας των σταθερών νομισμάτων των οποίων η ανατίμηση σε σχέση με το Ecu είναι η υψηλότερη- ότα τα άρθρα 8 και 18 του κανονισμού (ΕΟΚ) αριθ. 1068/93 της Επιτροπής της 30ής Απριλίου 1993 για τις λεπτομέρειες καθορισμού και εφαρμογής των ισοτιμιών που θα χρησιμοποιηθούν στο γεωργικό τομέα (2), προσδιορίζουν τις λεπτομέρειες υπολογισμού και ενάρξεως ισχύος του συντελεστού διορθώσεως-
ότι οι γεωργικές ισοτιμίες καθορίσθηκαν από τον κανονισμό (ΕΟΚ) αριθ. 1141/93 της Επιτροπής (3)-
ότι το άρθρο 4 του κανονισμού (ΕΟΚ) αριθ. 3813/92 προβλέπει να τροποποιείται σε περίπτωση νομισματικής επανευθυγράμμισης η γεωργική ισοτιμία ενός κυμαινομένου νομίσματος όταν η νομισματική απόκλιση από την αντιπροσωπευτική ισοτιμία της αγοράς όσον αφορά την τελευταία περίοδο αναφοράς υπερβαίνει τα δύο σημεία- ότι στην περίπτωση αυτή η νέα γεωργική ισοτιμία καθορίζεται συναρτήσει μειώσεως κατά το ήμισυ της εν λόγω νομισματικής αποκλίσεως, με την επιφύλαξη ενός ανωτάτου ορίου τεσσάρων σημείων για τις διμερείς αποκλίσεις- ότι συνεπεία των συναλλαγματικών ισοτιμιών σύμφωνα με το άρθρο 2 παράγραφος 3 του κανονισμού (ΕΟΚ) αριθ. 1068/93, κατά τη διάρκεια της περιόδου αναφοράς από 14 έως 17 Μαΐου 1993, πρέπει να καθορισθεί νέα γεωργική ισοτιμία για την ιταλική λίρα, την ισπανική πεσέτα και το πορτογαλικό εσκούδο-
ότι στο άρθρο 15 παράγραφος 3 του κανονισμού (ΕΟΚ) αριθ. 1068/93 προβλέπεται με την επιφύλαξη των παραγράφων 1 και 2 του εν λόγω κανονισμού ότι, όταν η γεωργική ισοτιμία προκαθορίζεται πρέπει να προσαρμόζεται στην περίπτωση κατά την οποία η ακόκλισή της από την ισχύουσα γεωργική ισοτιμία την ημέρα κατά την οποία επέρχεται το γενεσιουργό αίτιο που εφαρμόζεται στο εν λόγω ποσό, υπερβαίνει τα τέσσερα σημεία- ότι, στην περίπτωση αυτή, η προκαθορισμένη γεωργική ισοτιμία προσεγγίζει την ισχύουσα ισοτιμία μέχρις αποκκλίσεως τεσσάρων σημείων- ότι πρέπει να καθορισθεί η ισοτιμία με την οποία αντικαθίσταται η προκαθορισμένη γεωργική ισοτιμία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο συντελεστής διορθώσεως που αναφέρεται στο άρθρο 1 στοιχείο γ) του κανονισμού (ΕΟΚ) αριθ. 3813/92 καθορίζεται σε 1,207509.
Άρθρο 2
Οι γεωργικές ισοτιμίες καθορίζονται στο παράρτημα Ι.
Άρθρο 3
Στην περίπτωση που αναφέρεται στο άρθρο 15 παράγραφος 3 του κανονισμού (ΕΟΚ) αριθ. 1068/93, η προκαθορισμένη γεωργική ισοτιμία αντικαθίσταται με την ισοτιμία του Ecu για το εν λόγω νόμισμα, που εμφαίνεται στο παράρτημα ΙΙ:
- πίνακας Α, όταν η τελευταία αυτή ισοτιμία είναι μεγαλύτερη από την προκαθορισμένη ισοτιμία,
ή
- πίνακας Β, όταν η τελευταία αυτή ισοτιμία είναι μικρότερη από την προκαθορισμένη ισοτιμία.
Άρθρο 4
Ο κανονισμός (ΕΟΚ) αριθ. 1141/93 καταργείται.
Άρθρο 5
Ο παρών κανονισμός αρχίζει να ισχύει στις 18 Μαΐου 1993.
Εντούτοις, το άρθρο 1 εφαρμόζεται από τις 14 Μαΐου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαΐου 1993.

Labels: 2
19
6